п р и с ъ д а
№ ________

гр. ЛЕВСКИ,    15.02.  2008 год.

В ИМЕТО НА НАРОДА

Левченски районен съд на   петнадесети февруари   през две хиляди и осма година в открито съдебно заседание, в следния състав:

       ПРЕДСЕДАТЕЛ:СТОЙКА МАНОЛОВА
     		   ЧЛЕНОВЕ: Мария Ечева
				          Анка Грозданова
		          
на секретаря Ваня Димитрова в присъствието на районния прокурор Рени Кирилова разгледа докладваното от съдия Манолова наказателно н.д.о.х. №  20084410200027  и на основание данните по делото и закона

П Р И С Ъ Д И :

	ПРИЗНАВА подсъдимите Р.М., роден на **.**.**** г. в гр.Л., живущ в с.А., ул.”Р.” №*, българин, български гражданин, с основно образование, неженен, не работи, осъждан, ЕГН **********, И. Г., роден на **.**.**** г. в гр.Л., живущ в с.А., българин, български гражданин, с основно образование, неженен, безработен, неосъждан, ЕГН ********** и П.Н., роден на **.**.**** г. в гр.П., живущ в с.А., българин, български гражданин, с основно образование, женен, работи повременната заетост, неосъждан, ЕГН ********** за ВИНОВНИ в това, че на 23.09.2007 г. в периода от 19.30 ч. до 12.00 часа на 24.09.2007 г. в землището на с.Асеновци в отдел 362 подотдел, в съучастие, като извършители, без редовно писмено позволително, изрязали от горския фонд 11 куб.м. дъбови дърва на обща стойност 506.00 лв., като деянието представлява маловажен случай, поради което и на основание чл.235, ал.6, във вр. с ал.1, във с чл.20, ал.2 и чл. 54 от НК ОСЪЖДА Р.М. на наказание ПРОБАЦИЯ със следните пробационни мерки: задължителна регистрация по настоящ адрес в с.А., ул.”Р.” №* за срок от ОСЕМ МЕСЕЦА, задължителни периодични срещи с пробационен служител за срок от ОСЕМ МЕСЕЦА.
На основание чл.235, ал.6, във вр. с ал.1, във с чл.20, ал.2 и чл. 54 от НК ОСЪЖДА И.Г. на наказание ГЛОБА в полза на държавата в размер на  ДВЕСТА ЛЕВА.
На основание чл.235, ал.6, във вр. с ал.1, във с чл.20, ал.2 и чл. 54 от НК ОСЪЖДА П.Н. на наказание ГЛОБА в полза на държавата в размер на  СТО ЛЕВА.
	ОСЪЖДА подсъдимия Р.М. със снета по делото самоличност да заплати направените деловодни разноски в размер на 26.40 лв.
	ОСЪЖДА подсъдимия И.Г. със снета по делото самоличност да заплати направените деловодни разноски в размер на 26.40 лв.
	ОСЪЖДА подсъдимия П.Н. със снета по делото самоличност да заплати направените деловодни разноски в размер на 26.40 лв.
	ПРИСЪДАТА  подлежи на жалба и протест пред ПОС в 15 – дневен срок от днес.

						ПРЕДСЕДАТЕЛ:

						СЪДЕБНИ ЗАСЕДАТЕЛИ:1.
							        	                 
          2.

М О Т И В И  по НОХД 20084410200027
 
Обвинението против Р.М., роден на **.**.**** г. в гр. Л., живущ в с. А., българин, български гражданин, с основно образование, неженен, не работи, осъждан, ЕГН **********;
И.Г., роден на **.**.**** г. в гр. Л., живущ в с. А., българин, български гражданин, с основно образование, неженен, не работи, осъждан, ЕГН **********, 
П.Н., роден на **.**.**** г.в гр. П., живущ в с. А., българин, български гражданин, с основно образование, женен, работи по временната заетост, не осъждан, ЕГН **********,
е по чл. 235 ал.1 във вр. с чл. 20 ал.2 от НК затова, че на 23.09.2007 г., в периода от 19.30 часа до 12.00 часа на 24.09.2007 г. в землището на с. Асеновци в отдел 362 подотдел В, в съучастие, като извършители, без редовно писмено позволително изрязали от горския фонд 11 куб. м. дъбови дърва на стойност 506.00 лв.
Подсъдимите са получили препис от обвинителния акт, разбират обвинението, дават обяснения.
В съдебно заседание на  29.11.2007 г., предвид на събраните по делото доказателства и предвид на установената нова фактическа обстановка в съдебното заседание, стойността на предмета на престъпление, което с оглед на съдебната практика представлява маловажен случай,  РП Левски на основание чл. 287 от НПК е повдигнала ново обвинение против подсъдимите Р. М., И.Г. и П.Н., като новото обвинение, повдигнато по отношение на подсъдимите е по чл. 235 ал.6 във вр. с ал.1 от НК затова, че на 23.09.2007 г., в периода от 19.30 часа до 12.00 часа на 24.09.2007 г. в землището на с. Асеновци в отдел 362 подотдел В, в съучастие, като извършители, без редовно писмено позволително изрязали от горския фонд 11 куб. м. дъбови дърва на стойност 506.00 лв., като деянието представлява маловажен случай.
На подсъдимите е дадена възможност да дадат обяснения по новото обвинение.
РП Левски поддържа обвинението против подсъдимите. Счита, че обвинението е доказано по несъмнен и безспорен начин както от обективна, така и от субективна страна и моли съда да ги признае за виновни, като по отношение на М. предлага да бъде наложено наказание пробация, тъй като е осъждан. По отношение на И.К. РП Левски предлага да му бъде наложено наказание глоба в размер около 200 лв., а за П.Н. – глоба в минималния, предвиден в закона размер.
	Съдът, като прецени събраните по делото доказателства, приема за установено от фактическа страна следното:
	На 23.09. 2007 г. свидетелите А.А. и К.А. – служители в РУГ Ловеч извършвали обход в землището на с. Асеновци. В отдел 362, подотдел В от горския фонд обградили мястото и започнали осветяване с прожектор. В тъмнината видели силуети на множество лица, някои от тях режели с трион, други осветявали с прожектор, а останалите събирали дървата. След като били осветени, извършителите избягали в различни посоки, като на мястото им останали 5 броя впрегнати каруци с коне, множество нарязани дърва и 2 броя връхни дрехи, в които се намирали мобилните телефони.
	Свидетелите А. и А. взели връхните дрехи с телефоните и рано сутринта на 24.09.2007 г. сигнализирали ДЛ – Ловеч за констатираното. От ДЛ - Плевен била изпратена група от свидетелите Я.П. – пряк отговорник за охраната в горите и ловната дейност, П.Д. – горски стражар при ДЛ – Плевен. Тази група пристигнала в с. Асеновци и в описания отдел заварили 3 броя конски каруци, които били натоварени с дърва и три лица, които ги товарели.
	Предвид обстоятелството, че лицата не представили писмено позволително, свидетелят П. провел телефонен разговор по мобилния си телефон с изпълняващия към онзи момент длъжност горски стражар на с. Асеновци – свидетелят А.В., в резултат на което установил, че не е давано разрешение за сеч.
	При залавянето на извършителите същите не носели документи за самоличност, поради което многократно били запитвани за данните им. Преди да им съставят актовете за констатираното нарушение, св. П.извършил устна справка по телефона с дежурния в ОДЧ при РПУ Левски относно данните им.  
	В присъствие на един от извършителите – П.Н. е съставен констативен протокол относно изсечената дървесина от отдел 362, подотдел В, като е установено, че е в размер на 11 куб. м. дъбови дърва. Свидетелите съставили актове за установените нарушения на П. Н., И.Г. и Б.Т..
	При извършената проверка било установено, че лицето Б. Т. не се е намирал в този отдел, а подсъдимият М. с цел да избегне административно наказателна отговорност е дал неговите данни. Установено било също, че намерените от св. А. и А. телефони и предадени с протокол за доброволно предаване в РПУ Левски телефони принадлежат на подсъдимите И.Г. и П.Н..   
	Съгласно разпоредбата на чл. 2 ал.2 от Закона за горите, горски фонд по смисъла на този закон е територията, предназначена основно за гори, обхващаща гори и храсти, както и земите за залесяване и недървопроизводителните земи, посочени в кадастъра.  
	Съгласно заключението на вещото лице по назначената лесотехническа експертиза е видно, че стойността на 11 куб. м. дъбови дърва  е 506 лв.
	Експертизата е компетентно изготвена, не е оспорена от страните по делото, поради което и приета от съда.
	Така изложената фактическа обстановка се установява от показанията на разпитаните свидетели, от заключението на вещото лице по назначената лесотехническа експертиза, както и от приложените писмени доказателства, присъединени към доказателствения материал на основание чл. 283 от НПК.  
	Разпитаните свидетели са без родство с подсъдимите, дават добросъвестно показанията си, които пък от своя страна кореспондират със събраните по делото писмени доказателства. По изложените съображения съдът кредитира показанията им.  
От изложената фактическа обстановка е видно, че с деянието си подсъдимите са осъществили от обективна и субективна страна състава на чл. 235 ал.6 във вр. с ал.1 във от НК, тъй като на 23.09.2007 г., в периода от 19.30 часа до 12.00 часа на 24.09.2007 г. в землището на с. Асеновци в отдел 362 подотдел В, в съучастие, като извършители, без редовно писмено позволително изрязали от горския фонд 11 куб. м. дъбови дърва на стойност 506.00 лв., като деянието представлява маловажен случай.
 	От субективна страна деянието е осъществено при форма на вината пряк умисъл–подсъдимите са съзнавали общественоопасния характер на деянието, предвиждали са настъпването на общественоопасните последици и  са искали настъпването на тези последици.  
	Подсъдимите са съзнавали всички елементи от състава на престъплението, а именно - че не са имали редовно писмено позволително за сеч на дървета, не са притежавали също превозен билет и позволително за транспортиране на дърветата, но въпреки това са изрязали 11 куб. м. дъбови дърва. 
	Причини за извършване на престъплението са неспазване на установения в страната правов ред.
При определяне вида и размера на наказанието по отношение на подсъдимия Р.М. съдът взе предвид съдействието, което е оказал при разкриване на обективната истина на съдебното и досъдебното производство, съобрази стойността на предмета на престъплението, причините и мотивите за извършване на престъплението, не на последно място и влошеното му здравословно състояние.
По изложените съображения съдът налага на Р.М. наказание пробация със следните пробационни мерки: задължителна регистрация по настоящ адрес в с. А., ул. „Р.” * за срок от осем месеца, задължителни периодични срещи с пробационен служител за срок от осем месеца.
При определяне вида и размера на наказанието по отношение на подсъдимия И.Г. съдът взе предвид чистото му съдебно минало, съдействието, което е оказал при разкриване на обективната истина на съдебното и досъдебното производство, съобрази стойността на предмета на престъплението, причините и мотивите за извършване на престъплението.
 По изложените съображения съдът налага на И.К. наказание глоба в полза на държавата в размер на 200 лева.
При определяне вида и размера на наказанието по отношение на подсъдимия П.Н. съдът взе предвид чистото му съдебно минало, съдействието, което е оказал при разкриване на обективната истина на съдебното и досъдебното производство, съобрази стойността на предмета на престъплението, причините и мотивите за извършване на престъплението, както и семейното и имотното му състояние.
 По изложените съображения съдът налага на П.Н. наказание глоба в полза на държавата в минималния размер, предвиден в закона, а именно 100 лева.
При този изход на делото следва подсъдимият Р. М. да бъде осъден да заплати направените деловодни разноски в размер на 26.40 лв. 
При този изход на делото следва подсъдимият И.Г. да бъде осъден да заплати направените деловодни разноски в размер на 26.40 лв. 
При този изход на делото следва подсъдимият П.Н. да бъде осъден да заплати направените деловодни разноски в размер на 26.40 лв. 
	На основание изложеното съдът постанови присъдата си.

				ПРЕДСЕДАТЕЛ: